Document ID: 32006R1723

32006R1723
L 324/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1723/2006 AL CONSILIULUI
din 20 noiembrie 2006
de modificare a Regulamentului (CE) nr. 379/2004 prin mărirea volumului contingentelor tarifare aplicabile anumitor produse pescărești pentru anul 2006
(Text cu relevanță pentru SEE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 26,
având în vedere propunerea Comisiei,
întrucât:
(1)
Pentru a asigura o aprovizionare satisfăcătoare a industriilor de transformare comunitare cu anumite produse pescărești, au fost stabilite contingente tarifare comunitare autonome de Regulamentul (CE) nr. 379/2004 al Consiliului din 24 februarie 2004 privind deschiderea și modul de gestionare a anumitor contingente tarifare comunitare autonome pentru anumite produse pescărești pentru perioada 2004-2006 (1).
(2)
În anumite state membre, industriile de transformare întâmpină dificultăți semnificative în procurarea anumitor produse pescărești de origine comunitară în cantități suficiente. Pentru a compensa insuficiența de materii prime, industriile utilizează produse de substituție care provin din țări terțe.
(3)
În consecință, este oportun să se mărească volumele contingentelor tarifare aplicabile anumitor produse stabilite în Regulamentul (CE) nr. 379/2004 pentru perioada de la 1 ianuarie la 31 decembrie 2006.
(4)
Prin urmare, Regulamentul (CE) nr. 379/2004 ar trebui modificat în consecință,
ADOPTĂ PREZENTUL REGULAMENT:
Articolul 1
Pentru perioada contingentară de la 1 ianuarie la 31 decembrie 2006, anexa la Regulamentul (CE) nr. 379/2004 se modifică după cum urmează:
(a)
valoarea contingentului tarifar 09.2759 este fixată la 70 000 tone;
(b)
valoarea contingentului tarifar 09.2761 este fixată la 20 000 tone;
(c)
valoarea contingentului tarifar 09.2770 este fixată la 8 000 tone;
(d)
valoarea contingentului tarifar 09.2785 este fixată la 40 000 tone;
(e)
valoarea contingentului tarifar 09.2790 este fixată la 5 500 tone;
(f)
valoarea contingentului tarifar 09.2794 este fixată la 10 000 tone.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 1 ianuarie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 noiembrie 2006.

Labels: 3
6